Théâtre ouvert Luxembourg

Den Théâtre ouvert Luxembourg (ofgekierzt: TOL) ass en Ensembel an der Stad Lëtzebuerg, dee franséischsproocheg Theaterstécker spillt.

En ass 1973 ronderëm fënnef engagéiert Theaterfrënn entstanen: Marc Olinger, Ger Schlechter, Henri Losch, Pol Greisch a Christiane Schlechter-WirtzAm selwechte Joer grënnen de Philippe Noesen an d'Marja-Leena Junker zesummen mat e puer Frënn den Théâtre du Centaure. Cf. Beck 2007. Éischten artisteschen Direkter war de Marc Olinger, éischte President de Ger Schlechter.

En ale Spirituosen-Hangar op der Nummer 143 an der Diddenuewener Strooss gouf vun de Membere vum TOL 1984 an en Täschentheater ëmgebaut. Zanterhier huet den TOL do säi feste Sall, deen nom Doud vun der Christiane Schlechter-Wirtz "Salle Christiane Schlechter" genannt gouf.

 Artistesch Direktere vum TOL 
 Marc Olinger (1973 - 1984)
 Claudine Pelletier (1985 - 1991)
 Claude Frisoni (1991 - 1999)
 Véronique Fauconnet (zanter 1999)Lëscht vun den Artisteschen Direkteren an der Brochure Théâtre ouvert Luxembourg, Saison 2023-24.

 Presidenten 
 Ger Schlechter (1973 - 1991)
 Raymond Weber (1991 - 1999)
 Claude Frisoni (1999 - 2001)
 Jean Schmitt (2001 - 2013)
 Nicolas Steil (zanter 2013)Lëscht vun de Presidenten an der Brochure Théâtre ouvert Luxembourg, Saison 2023-24, [S.6].

 TOL asbl 

Den 28. Januar 2002 ass e Veräin ënner dem selwechten Numm gegrënnt ginn, fir den Theater ze bedreiwen: Théâtre ouvert Luxembourg asbl.Statute vum TOL asbl op Legilux.

 Literatur 
 Marc Thill, 2023. Deux dames, un théâtre. Luxemburger Wort vum 3. Oktober 2023, S. 58-59.
 Beck, Simone, 2007. à propos... théâtre au Luxembourg. Service information et presse du gouvernement luxembourgeois, Département édition. 20 p. Imprimerie Saint-Paul, Luxembourg. ISBN 978-2-87999-150-4. (PDF 2MB)

 Kuckt och 
 Theater

 Um Spaweck 
 Websäit vum TOL

 Fédération luxembourgeoise des théâtres professionnels

Kategorie:Theater zu Lëtzebuerg
Kategorie:Bouneweg-Süd